Data was extracted from:https://www.infomed.co.il/drugs/atorvastatin-lipitor/

המומחים של
Info
med
מסבירים:
אטורבסטטין הוא חומר פעיל הנמצא גם בתרופות ליפיטור, ליטורבה, אטורבה-דקס וטורבה.
אטורבסטטין (ליפיטור, ליטורבה) שייך למשפחת סטטינים, תרופות שמסייעות להורדת רמות כולסטרול. הן מעכבות את הפעילות של אנזים HMG-CoA רדוקטאז, הדרוש לייצור הכולסטרול בכבד.
Zerbor |  Shutterstock
משמש לטיפול ב:
אטורבסטטין (ליפיטור, ליטורבה) מיועד להורדת רמות השומנים בדם (כולסטרול וטריגליצרידים) ולהעלאת הכולסטרול הטוב HDL. בגלל שרמות גבוהות של כולסטרול קשורות לסיכון גבוה למחלות לב וכלי דם, משמש אטורבסטטין (ליפיטור, ליטורבה) למניעת המחלות כמו אוטם שריר הלב או
שבץ מוחי
אצל מטופלים בעלי סיכון גבוה. בנוסף, התרופה מסייעת להפחית את הסיכון גם לתעוקת לב, צורך בצנתור אצל החולים במחלת לב כלילית או אשפוז עקב אי ספיקת לב.
הנחיות חשובות:
יש להקפיד על תזונה הדלה בכולסטרול ועל פעילות גופנית בנוסף לשימוש באטורבסטטין (ליפיטור, ליטורבה). לרוב, הרופא ישלח אתכם לערוך בדיקת תפקודי כבד ורמת השומנים וכולסטרול במהלך הטיפול באטורבסטטין (ליפיטור, ליטורבה).
מתי אסור להשתמש בתרופה:
אין להשתמש באטורבסטטין (ליפיטור, ליטורבה או תרופות נוספות) במקרים הבאים:
- רגישות לחומר הפעיל או למרכיבים נוספים בתרופה או לתרופות אחרות מקבוצת הסטטינים.
סימנים אפשריים לאלרגיה חמורה, המחייבים פנייה לרופא: התנפחות של הפנים, השפתיים, הלשון או הגרון. קושי בנשימה או בבליעה.  עילפון או סחרחורת.
דופק מאוד מהיר. פריחה או גרד חריפים בעור. תסמינים דמויי שפעת כולל חום, כאב גרון, שיעול, עייפות וכאב מפרקים.
- אם אתם סובלים ממחלת כבד פעילה (אי ספיקת כבד חמורה או שחמת כבד שאינה בשליטה) או כשיש החמרה מתמשכת בתוצאות של תפקודי הכבד בדם.
מידע על התרופה
אופן נטילת התרופה
טבליות. אסור לכתוש/לחצות/ללעוס את הטבליה, מכיוון שהיא מצופה. יש לבלוע את הטבליה בשלמותה עם מעט מים.
תדירות וזמן נטילה
פעם ביום, בשעה קבועה.
טווח המינון
10-80 מ"ג ליום.
תחילת ההשפעה
ספיגה מלאה של התרופה נעשית תוך 1-2 שעות. ירידה מירבית ברמות הכולסטרול והטריגליצרידים נראית תוך שבועיים עד חודש.
משך ההשפעה
ספיגה מלאה של התרופה נעשית תוך 1-2 שעות. ירידה מירבית ברמות הכולסטרול והטריגליצרידים נראית תוך שבועיים עד חודש.
מנה שנשכחה
יש לקחת מייד כשנזכרים. אם קרב הזמן לנטילת המנה הבאה, דלג על המנה שנשכחה, וקח את המנה הבאה כרגיל. אין לקחת מנה כפולה.  אין ליטול את המנה אם חלפו יותר מ- 12 שעות מאז המנה שנשכחה.
הפסקת התרופה
אין להפסיק את התרופה בלי להיוועץ ברופא. הפסקה מוקדמת מדי של הטיפול עלולה להביא לחזרת הכולסטרול לרמה גבוהה.
מינון עודף
מנה עודפת מקרית אינה צריכה להדאיג. אך אם מבחינים בתסמינים מיוחדים, או אם נלקחה מנה עודפת גדולה, יש ליידע את הרופא.
אחסון
לשמור במקום קריר ויבש.
אזהרות
תזונה
ניתן ליטול אטורבסטאטין (ליפיטור) עם או ללא ארוחה. יש להקפיד על תפריט דל כולסטרול בתקופת הטיפול בתרופה זו.
בזמן הטיפול בתכשיר אין לאכול אשכוליות או לשתות מיץ אשכוליות  בכמות גדולה (מעל 1 ליטר ביום).
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו. אין לשתות יותר משתי כוסות אלכוהול ביום.
נהיגה
אין בעיות ידועות.
הריון
התרופה אסורה לשימוש בהריון. במקרה כניסה להריון במהלך הטיפול, יש להפסיקו מיידית ולפנות לרופא.
הנקה
אין להניק בזמן טיפול בתרופה זו
תינוקות וילדים
התרופה אינה מיועדת בדרך כלל לילדים מתחת לגיל 10 וכן לבנות שטרם קיבלו מחזור.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
מחלת כבד
מחלת שרירים, כאבי שרירים או חולשה
מחלת כליה
הריון או תכנונו
הנקה או תכנונה
צריכת אלכוהול
סוכרת
בעיות בלוטת המגן (התירואיד)
שטף דם במוח
שבץ בעבר
סיכון ממנת יתר
נמוך
סיכון מפיתוח תלות
נמוך
תופעות לוואי
יש להפסיק השימוש באטורבסטאטין (ליפיטור) ולפנות מיידית לרופא במקרים הבאים:
תגובה אלרגית חריפה הגורמת להתנפחות הפנים, השפתיים, הלשון והגרון וסובל מקשיי נשימה, או בליעה, עילפון  או סחרחורת, דופק מאוד מהיר, פריחה או גרד חריפים בעור תסמינים דמויי שפעת כולל חום, כאב גרון, שיעול, עייפות וכאב במפרק (נדיר).
פריחה עם כתמים ורודים-אדומים על כפות הידיים והרגליים או תגובה עורית חריפה הכוללת קילוף והתנפחות העור, שלפוחיות על העור, בפה, בעיניים, או באברי המין וחום (נדיר).
חולשת שרירים, רגישות או כאב בשרירים, מלווה בו זמנית בהרגשה רעה וחום גבוה. הדבר עלול להיגרם מפירוק רקמת שריר (רבדומיוליזיס), מצב שעלול לסכן חיים ולהוביל לבעיות כליה (נדיר).
תסמינים דמויי שפעת כולל חום, כאב גרון , שיעול , עייפות וכאב במפרקים. בעיות שרירים שלא נעלמות גם לאחר הפסקת התרופה (בהנחיית רופא). ייתכן צורך בבדיקות נוספות- יש לפנות לרופא.
הסיכוי להופעת בעיות בשרירים גדל כאשר אטורבסטאטין נלקחת בשילוב עם תרופות מסוימות אחרות. בשתיית כמויות גדולות של מיץ אשכוליות, בגיל 65 ומעלה, כאשר קיימות בעיות בבלוטת המגן- שאינן נשלטות, כאשר קיימות בעיות בכליות, בנטילת מינונים גבוהים של אטורבסטאטין.
דימומי פתע או חבלות - הדבר עשוי להצביע על בעיות כבד (נדיר מאוד).
בעיות בכבד- סימנים אפשריים: תחושת עייפות או חולשה, אובדן תיאבון, כאבים בבטן העליונה, צבע השתן הופך כהה יותר, הצהבת העור ולובן העיניים, בחילות, הקאות.
השימוש באטורבסטאטין (ליפיטור) עלול לגרום לתופעות לוואי נוספות:
תופעות הלוואי השכיחות ביותר הן: גודש באף, כאב גרון, נזלת, שלשול, כאבים בגפיים, דלקת בדרכי השתן, בחילות, כאבי שרירים ומפרקים, התכווצויות שרירים, כאבים בבטן, נדודי שינה.
תופעות לוואי נוספות: תחושת מחלה, חום.
תופעות במערכת העיכול: אי נוחות בבטן, נפיחות, גזים, דלקת כבד, כולסטזיס, מצב בו יש חסימה של זרימת המרה בתוך הכבד ויכול לגרום לצהבת ונזק לכבד.
תופעות במערכת השלד והשרירים: כאבי שרירים ושלד, חולשת שרירים, כאב בצוואר, נפיחות ב מפרקים, סימנים של מחלה דמוית זאבת, כולל פריחה, הפרעות במפרקים והשפעות על תאי דם.
שינויים בבדיקות דם- עלייה ברמת טרנסאמינזות , שינויים ברמת אנזימי הכבד, עליה ברמת אלקליין פוספטאז, עלייה ברמת קריאטין פוספוקינאז, עלייה ברמת הסוכר בדם- היפרגליקמיה.
תופעות במערכת העצבים: סיוטי לילה.
תופעות במערכת הנשימה: דימום מהאף.
תופעות בעור: אורטיקריה.
תופעות במערכת הראייה והשמיעה: טשטוש ראייה, טנטון.
תופעות במערכת השתן: הופעת תאי דם לבנים בשתן .
תופעות לוואי שדווחו בשימוש עם סטטינים אחרים - קשיים בתפקוד המיני,
דיכאון
, קוצר נשימה, שיעול שאינו חולף, חום,
סוכרת
.
פרטי תגובה עם תרופות אחרות
יש לעדכן רופא/ רוקח באשר לנטילת תרופות נוספות, כולל תרופות ללא מרשם וכן תוספי תזונה. בייחוד עבור:
תרופות למערכת החיסון- צילקוספורין.
תרופות לכולסטרול- גמפיברוזיל.
תרופות לזיהומים- אריתרומיצין, קלריתרומיצין, איטרקונאזול, קטוקונאזול, ווריקונאזול, פוסקונאזול וריפמפין.
גלולות למניעת הריון.
תרופות לאי-ספיקת לב- דיגוקסין.
תרופות לשיגדון- קולכיצין.
ניאצין.
פיבראטים.
תרופות לוירוסים, המטפלות ב-HIV  (איידס) או הפטיטיס C, תרופות אנטי- ויראליות: טיפרנאביר בשילוב עם ריטונאביר, לדיפאסוויר בשילוב עם סופוסבוביר, סאקווינאביר בשילוב עם ריטונאביר, אלבאסביר בשילוב עם גרזופרביר, נלפינאביר, גלקפרביר בשילוב עם פיברנטאסביר, סימפרביר, דרונאביר בשילוב עם ריטונאביר, פוסאמפרבאניר בשילוב עם ריטונאביר, לטרמוביר, לופינאביר בשילוב עם ריטונאביר, פוסאמברבאניר.
נטילת תרופות אלה במקביל עם אטורבסטטין, עשויה להביא לשינויי ריכוז בלתי רצויים.
נטילת תרופות נגד קרישת דם, כמו ווארפרין - יש להיות במעקב אחר מדדי קרישה.
אין לאכול אשכוליות או לשתות מיץ אשכוליות (בכמות גדולה) בזמן הטיפול באטרובסטאטין (ליפיטור).
השפעת שימוש ממושך
הפרעות בתיפקודי הכבד ניצפו בחלק מהחולים בשימוש ממושך. יש לבדוק בצורה סדירה את אנזימי הכבד בדם. יש לדווח לרופא בכל מקרה של כאב או חולשת שרירים, חום ועייפות בלתי מוסברת.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא